作者:沈禧
標題:梁州・徹賺得尋芳客爭探鬥買，勾引得惜花人淺耨深埋。冠群不入凡流派。
內容:沉香亭館，碧玉臺階，黃蜂難覓，粉蝶難猜。倚東風連理爭開，迎晚日並蒂相偕。我則道紫麝臍調合就天香，白鳳翎鋪排著國色，玉梅英妝點出容額。潔白，瑩白。涅難緇標格堪人愛，困雕闌脈脈猶黃你。卯酒才消暈粉腮，那時節笑靨微開。